Ryan Lortie
desrt@desrt.ca 2012
Aruna Sankaranarayanan
aruna.evam@gmail.com
Petr Kovar
pknbe@volny.cz 2019
Erabili dconf gako-fitxategiak ezarpen zehatzak testu-editore baten bidez konfiguratzeko.

# Kontrolatu sistema-ezarpenak gako-fitxategiekin

Sistemaren datu-baseko fitxategiak, /etc/dconf/db kokalekuan daudenak, ezin dira editatu, GVDB formatuan idatzita baitaude. Sistemaren ezarpenak testu-editore batekin aldatzeko, moldatu gako-fitxategien direktorioetan dauden gako-fitxategiak. Gako-fitxategien direktorio bakoitza sistemaren datu-baseko fitxategi bati dagokio, eta datu-baseko fitxategiaren izen bera du, baina “.d” luzapena erantsita (adibidez, /etc/dconf/db/local.d). Gako-fitxategien direktorio guztiak /etc/dconf/db kokalekuan daude, eta haietako bakoitzak dconf datu-basean konpilatu daitekeen formatu berezi batean dituzte gako-fitxategi horiek.

# Direktorio honetako gako-fitxategi batek honako itxura izango du:

# Gure gunerako ezarpen lehenetsi erabilgarri batzuk

[system/proxy/http] host='172.16.0.1' enabled=true

[org/gnome/desktop/background] picture-uri='file:///usr/local/enpresaren-izena/enpresaren-atzeko-planoa.jpeg'

Gako-fitxategi bat aldatzen denean, dconf update exekutatu behar da. Hori egiten denean, dconf komandoak sistemako datu-base bateko denbora-zigilua hari dagokion gako-fitxategiaren direktorioaren denbora-zigiluarekin konparatzen du. Gako-fitxategiaren direktorioaren denbora-zigilua berriagoa bada, dconf komandoak `system-db` fitxategia berritzen du eta jakinarazpen bat bidaltzen dio sistemaren D-Bus bitartekariari, eta horrek exekutatzen ari diren aplikazio guztiei jakinarazten die beren ezarpenak berriro irakurri ditzaten.

Gako-fitxategiko talde-izenak GSettings eskema baten IDari egiten dio erreferentzia. Adibidez, `org/gnome/desktop/background` izenak `org.gnome.desktop.background` eskemari egiten dio erreferentzia, horretan baitago `picture-uri` gakoa.

Taldeetako balioak GVariant forma serializatuan egotea espero da.