Matthias Clasen
matthias.clasen@gmail.com 2012
Michael Hill
mdhillca@gmail.com 2012
Jana Svarova
jana.svarova@gmail.com 2013
Petr Kovar
pknbe@volny.cz 2017
Aldatu blokeo-pantaila blindatuaren atzeko planoa.

# Aldatu blokeo-pantaila blindatua

Blokeo-pantaila blindatua sistema blokeatzen denean beherantz mugitzen den pantaila da. Blokeo-pantaila blindatuaren atzeko planoa org.gnome.desktop.screensaver.picture-uri GSettings gakoaren bidez kontrolatzen da. GDM aplikazioak bere dconf profil propioa erabiltzen duenez, profil horretako ezarpenak moldatuz ezarri dezakezu atzeko plano lehenetsia.

# Ezarri org.gnome.desktop.screensaver.picture-uri gakoa

Sortu makina osorako diren ezarpenak gordetzeko gdm datu-base bat /etc/dconf/db/gdm.d/01-screensaver fitxategian:

[org/gnome/desktop/screensaver] picture-uri='file:///opt/enpresa/atzeko-planoa.jpg'

Ordeztu /opt/enpresa/atzeko-planoa.jpg blokeo-pantailaren atzeko planoan erabili nahi duzun irudi-fitxategiaren bide-izenarekin.

Onartutako formatuak: PNG, JPG, JPEG eta TGA. Irudia eskalatu egingo da, beharrezkoa bada, pantaila osora doitzeko.

Saioa amaitu behar da sistema-ezarpenak indarrean sartzeko.

Pantaila blokeatzen duzun hurrengoan, blokeo-pantaila blindatu berria agertuko da atzeko planoan. Aurreko planoan, ordua, data eta asteko uneko eguna bistaratuko dira.

# Zer gertatzen ari da atzeko planoa eguneratzen ez bada?

Ziurtatu dconf update komandoa exekutatu duzula sistemaren datu-baseak eguneratzeko.

Atzeko planoa eguneratzen ez bada, saiatu GDM berrabiarazten.