Michael Hill
mdhillca@gmail.com
Julita Inca
yrazes@gmail.com
Shaun McCance
shaunm@gnome.org 2012
Ekaterina Gerasimova
kittykat3756@gmail.com
Erabili aplikazioak eta mahaigaina sagurik gabe.
Asier Saratsua Garmendia
asiersarasua@ni.eus 2025

# Teklatu bidezko nabigazioa

Orri honek teklatu bidezko nabigazioa azaltzen du. Sagua edo beste edozein gailu erakusle erabili ezin duen pertsonentzat da, baina baita teklatua ahalik eta gehien erabili nahi dutenentzat. Erabiltzaile guztientzat erabilgarriak diren lasterbideak ikusteko, begiratu .

Ezin baduzu sagu bat edo beste gailu erakusle bat erabili, zenbakizko teklatua erabili dezakezu saguaren erakuslea kontrolatzeko. Ikus xehetasun gehiagorako.

# Nabigatu erabiltzaile-interfazeen barruan

Tab eta Ctrl Tab | Eraman teklatuaren fokua kontrol batetik bestera. Ctrl Tab lasterbideak kontrol-taldeen artean mugitzen du, adibidez alboko barratik eduki nagusira. Ctrl Tab konbinazioa Tab bera erabiltzen duen kontrol batetik irteteko ere erabili daiteke, adibidez testu-area batetik irteteko. Eutsi sakatuta Shift teklari fokua alderantzizko ordenan mugitzeko.
Gezi-teklak | Mugitu elementuen arteko hautaketa kontrol bakarrean, edo erlazionatutako kontrolen multzo batean. Erabili gezi-teklak tresna-barrako botoiak fokuratzeko, zerrenda edo sareta bateko elementuak hautatzeko edo talde bateko aukera-botoi bat hautatzeko.
CtrlGezi-teklak | Sareta edo zerrenda batean, eraman teklatuaren fokua beste elementu batera, hautatuta dagoen elementua aldatu gabe.
ShiftGezi-teklak | Zerrenda edo sareta batean, hautatu elementu guztiak unean hautatuta dagoenetik berriki fokuratu den elementuraino. Zuhaitz-ikuspegi batean, haurrak dituzten elementuak hedatu eta tolestu egin daitezke haurrak erakutsi edo ezkutatzeko: hedatzeko, sakatu Shift→, eta tolesteko, sakatu Shift←.
Zuriunea | aktibatu fokuratutako elementu bat, adibidez botoi bat, kontrol-lauki bat edo zerrenda-elementu bat.
Ctrl Space | Zerrenda edo sareta batean, hautatu edo desautatu fokuratutako elementua beste elementuak desautatu gabe.
Alt | Eutsi sakatuta Alt teklari bizkortzaileak erakusteko, alegia, menu-elementuetan, botoietan eta beste kontrol batzuetan azpimarratutako letrak erakusteko. Sakatu Alt gehi azpimarratutako letra kontrol bat aktibatzeko, haren gainean klik egin izan bazenu bezala.
Esc | Irten menu, laster-menu, aldatzaile edo elkarrizketa-koadro batetik.
F10 | Ireki lehen menua leiho baten menu-barran. Erabili gezi-teklak menuen artean nabigatzeko.
Shift F10 or Menua | Bistaratu uneko hautapenaren laster-menua, eskuineko klik egin izan bazenu bezala.
Ctrl F10 | Fitxategi-kudeatzailean, bistaratu uneko karpetaren laster-menua, atzeko planoan (ez elementu baten gainean) eskuineko klik egin izan bazenu bezala.
Ctrl PageUp eta Ctrl PageDown | Fitxadun interfaze batean, joan ezkerreko edo eskuineko fitxara.

# Mugitu mahaigainean

Alt F6 | Ziklatu aplikazio bereko leihoen artean. Eutsi sakatuta Alt teklari eta sakatu F6 erabili nahi duzun leihoa nabarmenduta dagoen arte, eta ondoren askatu Alt. Hau Alt` eginbidearen antzekoa da.
Alt Esc | Mugitu ziklikoki laneko area baten leiho ireki guztien artean.
Super V | Ireki jakinarazpen-zerrenda. Sakatu Esc ixteko.

# Mugitu leihoen artean

Alt F4 | Itxi uneko leihoa.
Alt F5 edo Super↓ | Leheneratu leiho maximizatu bat jatorrizko tamainara. Erabili Alt F10 maximizatzeko. Alt F10 lastebideak maximizatu eta leheneratu egiten du.
Alt F7 | Aldatu lekuz uneko leihoa. Sakatu Alt F7 eta erabili gezi-teklak leihoa lekuz aldatzeko. Sakatu Enter leihoaren leku-aldaketa amaitzeko, edo Esc jatorrizko lekura eramateko.
Alt F8 | Aldatu uneko leihoaren tamaina. Sakatu Alt F8, eta ondoren erabili gezi-teklak leihoaren tamaina aldatzeko. Sakatu Enter tamainaren aldaketarekin amaitzeko edo Esc jatorrizko tamainara leheneratzeko.
Alt F10 edo Super↑ | Maximizatu leihoa. Sakatu Alt F10 edo Super↓ maximizatutako leiho bat jatorrizko tamainara leheneratzeko.
Super H | Minimizatu leihoa.
Super← | Maximizatu leiho bat bertikalean pantailaren ezkerreko aldean. Sakatu berriro leihoari aurreko tamaina emateko. Sakatu Super→ aldeak trukatzeko.
Super→ | Maximizatu leiho bat bertikalean pantailaren eskuineko aldean. Sakatu berriro leihoari aurreko tamaina emateko. Sakatu Super← aldeak trukatzeko.
Alt Space | Agertarazi leiho-menua, titulu-barran eskuineko klik egin izan bazenu bezala.