Michael Hill
mdhillca@gmail.com
Aldatu musika-fitxategien izenak beren metadatuak erabiliz.
Asier Saratsua Garmendia
asiersarasua@ni.eus 2025

# Aldatu musika-fitxategien izenak beren metadatuak erabiliz

Musika-fitxategiek kapsulatuta dituzten metadatuak erabili daitezke fitxategi-izenetan.

# Fitxategi-izen bati metadatuak gehitzeko:

Hautatu bi musika-fitxategi edo gehiago Fitxategiak erabiliz.

Sakatu F2 edo egin eskuineko klik hautapenean eta aukeratu Aldatu izena. Aldatu izena leihoa irekiko da eta Aldatu izenez txantiloi bat erabiliz hautatuta agertuko da.

Izenaren eremuak "[Jatorrizko fitxategi-izena]" du leku-marka gisa. Hori ezabatu egin daiteke, edo berriro gehitu ezabatu bada + Gehitu menuaren bidez.

Egin klik + Gehitu botoian, erabilgarri dauden metadatuen menua erakusteko. Albuma, Titulua eta beste zenbait metadatu erakutsiko dira. Hautatu elementu bakoitza, haiek fitxategi-izenaren txantiloian nahi duzun ordenan kokatzeko.

Aurrebistak uneko fitxategi-izenak ezkerrean erakutsiko ditu eta sortuko diren fitxategi-izenak eskuinean.

Egin klik Aldatu izena botoian sortu berri duzun eredua aplikatzeko. Fitxategi-izenak aldatu egingo dira.

Okerreko fitxategiaren izena aldatu baduzu edo gaizki izendatu baduzu, aldaketa desegin egin dezakezu. Ekintza desegiteko, egin klik berehala alboko barrako menu-botoian eta hautatu Desegin izena aldatzea edo sakatu Ctrl Z izen zaharra leheneratzeko.