Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Andre Klapper
ak-47@gmx.net
Zure mahaigainaren, goiko barraren eta Jarduerak ikuspegiaren ezaugarri nagusiak.
Asier Saratsua Garmendia
asiersarasua@ni.eus 2025

# GNOMEren ikuspegi orokorra

GNOMEren erabiltzaile-interfazea ahalik eta traba gutxien egiteko pentsatuta dago, zure zereginak ondoen egin ditzazun. Saioa hasi ondoren, Jarduerak ikuspegia eta goiko barra ikusiko dituzu.

GNOME Shell-en goiko barra

GNOME Shell-en goiko barra

Goiko barran leihoak eta aplikazioak atzitzeko aukerak, egutegia eta hitzorduak eta sistemaren propietateak -adibidez soinua, sareak eta energia- izango dituzu. Goiko barrako sistema-menuan, bolumena edo distira aldatu ditzakezu, zure wifi konexioaren xehetasunak moldatu ditzakezu, bateriaren egoera egiaztatu dezakezu, erabiltzailez aldatu dezakezu eta ordenagailua itzali dezakezu.

# Jarduerak ikuspegia

GNOME abiaraztean, automatikoki sartuko zara Jarduerak ikuspegi orokorrean. Hortik, zure leiho eta aplikazioetara sartu ahal izango zara. Ikuspegi orokorrean, hasi idazten zuzenean zure aplikazioak, fitxategiak, karpetak eta interneteko edukiak bilatzeko.

Ikuspegi orokor horretara edozein unetan joateko, egin klik goiko ezkerreko izkinan dagoen 'Jarduerak' botoian edo eraman saguaren erakuslea izkina horretarako. Ikuspegi orokorrera sartzeko beste modu bat teklatuako Super tekla sakatzea da.

Leihoak eta aplikazioak atzitzeko, egin klik leiho-zerrendan pantailako beheko ezkerrean ageri den botoian. Super tekla ere sakatu daiteke ikuspegi orokorra izateko: uneko laneko areako leiho guztien koadro txikiak ikusiko dira.

Activities button and Dash

Ikuspegiaren beheko aldean panel bat ikusiko duzu. Panel horrek zure gogoko aplikazioak eta abian daudenak erakusten ditu. Egin klik paneleko edozein ikonotan aplikazio bat irekitzeko;aplikazioa dagoeneko irekita badago, puntu txiki bat izango du ikonoaren azpian. Ikonoa sakatzean, erabilitako azken leihoa erakutsiko du. Ikonoa laneko area batera arrastatu daiteke.

Ikonoan eskuineko klik egitean, aplikazio horrek abian duen leihoetako edozein aukeratu ahal izango duzu, edo leiho berria ireki ahal izango duzu. Ctrl tekla sakatuta mantentzen baduzu ikonoan klik egitean, leiho berria irekiko duzu.

Ikuspegi orokorrean sartzen zarenean, hasieran leihoak ikusiko dituzu. uneko laneko arean dauden leihoen koadro txikiak agertuko dira.

Egin klik panelean bederatzi puntuz adierazita datorren ikonoan, aplikazioen ikuspegi orokorra bistaratzeko. Ordenagailuan instalatutako aplikazio guztiak ikusiko dituzu. Egin klik edozein aplikaziotan hura exekutatzeko, edo arrastatu aplikazio bat goiko aldean erakusten diren laneko areatako batera. Aplikazioak panelera arrastatu ditzakezu haiek gogoko bihurtzeko. Gogoko aplikazioak panelean egongo dira abian ez daudenean ere, horrela azkarrago ireki ditzazun.

Ikusi aplikazioak abiarazteko modu gehiago.

Ikasi gehiago leihoei eta laneko areei buruz.

# Ordularia, egutegia eta hitzorduak

Ordularia, egutegia, hitzorduak eta jakinarazpenak

Ordularia, egutegia eta hitzorduak

Egin klik goiko barrako ordularian uneko data, hilabetez hilabeteko egutegi bat, indarrean dituzun hitzorduak eta jakinarazpen berriak ikusteko. Egutegia irekitzeko beste modu bat Super V tekla-konbinazioa erabiltzea da. Dataren eta orduaren ezarpenetara sartzeko eta egutegiaren aplikazioa irekitzeko, zuzenean menutik egin dezakezu.

Ikasi gehiago egutegiari eta hitzorduei buruz.

Ikasi gehiago jakinarazpenei eta jakinarapenen zerrendei buruz..

# Sistema-menua

Erabiltzaile-menua

Erabiltzaile-menua

Egin klik goiko eskuineko izkinan dagoen sistema-menuan zure sistemaren ezarpenak eta zure ordenagailua kudeatzeko. Menuaren goiko zatiak bateria-egoeraren adierazlea, ezarpenak abiarazteko botoi bat eta pantaila-argazkiak egiteko beste bat ditu. power botoiaren bidez, ordenagailua eseki edo itzali daiteke, edo beste norbaiti ordenagailura sartzeko baimena eman diezaiokezu zure saioa amaitu gabe. Graduatzaileen bidez soinu-bolumena eta pantailaren distira kontrolatzen dira.

Menuaren gainerako zatian ezarpen azkarretarako botoiak daude, wifia, Bluetootha, energia-ezarpenak, atzeko planoko aplikazioak eta beste zerbitzu eta gailu batzuk modu azkarrean kontrolatzeko.

Ikasi nola aldatu erabiltzailez, saioa amaitu eta ordenagailua itzali.

Ikasi gehiago ezarpen azkarrei buruz.

# Blokeatu pantaila

Pantaila blokeatzen baduzu edo automatikoki blokeatzen bada, blokeo-pantaila bistaratuko da. Kanpoan zauden bitartean mahaigaina babesteaz gain, blokeo-pantailak data eta ordua erakusten ditu. Bateriari eta sareko egoerari buruzko informazioa ere erakusten du.

Ikasi gehiago blokeo-pantailari buruz.

# Leiho-zerrenda

GNOMEk beste modu bat erabiltzen du leihoz leiho mugitzeko, ez beti ikusgai dagoen leiho-zerrenda bat beste mahaigain batzuetan bezala. Horrela, lanean zentratu zaitezke distrakziorik gabe.

Ikasi leihoz aldatzen.

Leiho-zerrenda

Pantailaren beheko aldeko leiho-zerrendan, irekita dauden leiho eta aplikazio guztiak bistaratuko dira, eta horiek erraz minimizatu eta leheneratu ahal izango dituzu.

Leiho-zerrendaren eskuinean, GNOMEk lau laneko area bistaratzen ditu. Laneko beste area batera joateko, hautatu nahi duzun area.