Damilola Oladele
damilolamohammed2@hotmail.com 2025
Aukeratu laneko areen kopurua dinamikoki doitu dadin, erabileran oinarrituta, edo laneko areen kopurua finkoa izan dadin. Konfiguratu, baita ere, laneko areak nola agertzen diren monitore bat baino gehiago dagoenean.
Asier Saratsua Garmendia
asiersarasua@ni.eus 2025

# Pertsonalizatu laneko areen portaera

Zure sistemako laneko areek nola funtzionatzen duten kontrolatu dezakezu. Bi aukera daude:

Laneko area dinamikoak: Ezarpen lehenetsia. Hutsik dauden laneko area automatikoki kentzen ditu.

Laneko area kopuru finkoa: Aukera honen bidez, laneko areen kopurua zehaztu daiteke.

# Laneko areen portaera bat hautatzeko, jarraitu honako urratsak:

Ireki Jarduerak ikuspegia eta idatzi Zeregin anitz.

Emaitzetan, hautatu Ezarpenak Zeregin anitz.

Laneko areak atalean, aukeratu Laneko area dinamikoak edo Laneko areen kopuru finkoa.

+ eta - kontrolak aktibatzeko, hautatu Laneko areen kopuru finkoa. Horrela, laneko areen kopurua zehaztu ahal izango duzu.

Monitore anitz dituzten sistemetan laneko areak nola agertzen diren ere kontrolatu dezakezu. Joan Ezarpenak Zeregin anitz Monitore anitz atalera, eta aukeratu honakoetako bat:

Laneko areak monitore nagusian soilik: Laneko areak monitore nagusian soilik erakusten ditu.

Laneko areak monitore guztietan: Laneko areak zure sistemari konektatutako monitore guztietan erakusten ditu.