Phil Bull
philbull@gmail.com
Jim Campbell
jwcampbell@gmail.com
Michael Hill
mdhillca@gmail.com
Ordenatu fitxategiak izenaren, motaren edo aldaketa-dataren arabera.
Asier Saratsua Garmendia
asiersarasua@ni.eus 2025

# Ordenatu fitxategiak eta karpetak

Karpeta batean fitxategiak modu desberdinetan antolatu daitezke, adibidez dataren arabera edo tamainaren arabera. Ikus behean, fitxategiak ordenatzeko modu arruntenen zerrenda ikusteko. Ikus ordenatze lehenetsia aldatzeko moduari buruzko informaziorako.

Fitxategiak antolatzeko modua, erabiltzen ari zaren karpeta-ikuspegiaren araberakoa da. Uneko ikuspegia aldatzeko, erabili tresna-barrako zerrenda/sareta botoia.

# Sareta-ikuspegia

Fitxategiak beste ordena batean antolatzeko, egin klik tresna-barran fitxategiak ikusteko aukerak aldatzeko dagoen botoian eta aukeratu A-Z, Z-A, Azken aldatuak, Lehen aldatuak, Tamaina edo Mota.

Adibidez, A-Z aukeratzen baduzu, fitxategiak izenaren arabera ordenatuko dira, ordena alfabetikoan. Ikus beste aukeretarako.

# Zerrenda-ikuspegia

Fitxategiak beste ordena batean antolatzeko, egin klik fitxategi-kudeatzailearen zutabe-izenburuetako batean. Adibidez, egin klik Mota izenburuan fitxategi motaren arabera ordenatzeko. Egin klik zutabe-izenburuan berriro alderantzizko ordenan antolatzeko.

Ordenatze-aukera gehiago izateko, egin klik tresna-barrako bistaratze-aukeren botoian.

Zerreda-ikuspegian, atributu gehiago dituzten zutabeak erakutsi ditzakezu eta zutabe horien arabera ordenatu. Egin klik ikusteko aukerak ematen dituen tresna-barrako botoian, aukeratu Zutabe ikusgaiak… eta hautatu ikusgai egon daitezen nahi dituzun zutabeak. Ondoren, zutabe horien arabera ordenatzeko aukera izango duzu. Ikus zutabeen deskribapena ezagutzeko.

# Fitxategiak ordenatzeko moduak

## A-Z

Alfabetikoki ordenatzen du, fitxategiaren izenaren arabera.

## Z-A

Alfabetikoki baina alderantzizko ordenan ordenatzen du, fitxategiaren izenaren arabera.

## Azken aldaketa

Fitxategia azken aldiz aldatu zeneko data eta orduaren arabera ordenatzen du. Berrienetik zaharrenera ordenatzen du.

## Lehen aldaketa

Fitxategia lehen aldiz aldatu zeneko data eta orduaren arabera ordenatzen du. Zaharrenetik berrienera ordenatzen du.

## Tamaina

Fitxategien tamainaren arabera (zenbat disko-espazio behar duten) ordenatzen du. Txikienetik handienera ordenatzen du modu lehenetsian.

## Mota

Alfabetikoki ordenatzen du fitxategi motaren arabera. Mota bereko fitxategiak elkarrekin ageri dira, eta ondoren izenaren arabera ordenatuta.