Michael Hill
mdhillca@gmail.com
Utzi kanpoko jendeari zure Publikoa karpetara sartu daitezen.
Asier Saratsua Garmendia
asiersarasua@ni.eus 2025

# Partekatu zure fitxategi pertsonalak

Sareko beste ordenagailu bati zure Karpeta nagusia karpetako Publikoa karpetara sartzeko baimena eman diezaiokezu. Konfiguratu Fitxategi pertsonalak partekatzea aukera beste batzuk karpeta horren edukiak ikusi ahal ditzaten.

gnome-user-share paketea instalatuta eduki behar duzu Fitxategi pertsonalak partekatzea ikusgai egon dadin.

Instalatu gnome-user-share

Ireki Jarduerak ikuspegia eta hasi Partekatzea idazten.

Sakatu Partekatzea panela irekitzeko.

Gailu-izena aukeraren azpiko testua editatu badaiteke, zure gailuak sarean duen izena aldatu dezakezu.

Hautatu Fitxategiak partekatzea.

Aktibatu Fitxategiak partekatzea aukera. Horrek esan nahi du zure sareko beste pertsona batzuek zure ordenagailuarekin konektatu ahal izango direla eta zure Publikoa karpetan dauden fitxategiak ikusi ahal izango dituztela.

URI bat bistaratuko da, haren bidez sareko beste ordenagailu batzuetatik zure Publikoa karpetara sartu ahal izango da.

# Segurtasuna

## Eskatu pasahitza

Beste pertsona horiek zure Publikoa karpetara sartzean pasahitza erabili behar izan dezaten, aktibatu Eskatu pasahitza. Aukera hori erabiltzen ez baduzu, edozein saiatu daiteke zure Publikoa karpetara sartzen.

Aukera hau desgaituta dago modu lehenetsian, baina hura gaitu eta pasahitz seguru bat ezarri dezakezu.

# Sareak

Sareak atalean, unean konektatuta zauden sareen zerrenda ikusten da. Erabili haietako bakoitzaren ondoan dagoen aldagailua zure fitxategi pertsonalak non partekatu daitezkeen aukeratzeko.